Blaze7451/Wiki-th-20250601 huggingface dataset:
สัญญาณรบกวนจอห์นสัน–นือควิสต์

สัญญาณรบกวนจอห์นสัน–นือควิสต์ (Johnson–Nyquist noise) คือ สัญญาณรบกวนซึ่งมีผลมาจากอุณหภูมิ ซึ่งมาจาการที่พลังงานความร้อน มีผลต่อการเคลื่อนที่ของอิเล็กตรอนในตัวนำไฟฟ้า สัญญาณนี้ได้ถูกทดลองโดย จอห์น บี จอห์นสัน (John B. Johnson) แต่ได้รับการอธิบายในทางทฤษฎีโดยฮารี นือควิสต์ โดยได้ผลตรงกัน
ในแบบจำลองทางทฤษฎี เราจะสมมุติปัญหาให้เป็นความผันผวนจากอุณหภูมิแบบสุ่มของอิเล็กตรอนภายตัวต้านทาน 1 มิติ ที่มีความยาวเป็น L มีพื้นที่หน้าตัดเป็น A มีความต้านทาน R และมีศักย์ไฟฟ้าตกคร่อมจากกฎของโอห์ม V=IR โดยกระแสและศักย์ไฟฟ้านั้นจะมีผลมาจากความผันผวนทางอุณหภูมิ ที่จะอนุญาตให้อิเล็กตรอนเคลื่อนที่ไปในทิศทางหนึ่ง ๆ มากกว่าทิศทางอื่น ๆ
	
โดยปรกติแล้วเมื่อไม่มีกระแสไหล จะได้ว่าศักย์ไฟฟ้าเฉลี่ยจะมีค่าเท่ากับศูนย์ จากการที่อิเล็กตรอนควรจะเคลื่อนที่แบบสุ่มไปเท่า ๆ กันทั้งสองด้านของตัวนำไฟฟ้า
นั่นคือ				 
แต่ว่าในความเป็นจริงความผันผวนทางอุณหภูมิควรจะทำให้ค่าของศักย์ไฟฟ้ามีค่าที่เวลาต่าง ๆ
จึงใช้ผลจาก 
คือ ศักย์จากสัญญาณรบกวนทางอุณหภูมิ (thermal noise voltage)
จากกฎของโอห์ม
โดยที่ L คือความยาวของตัวต้านทาน  เป็นการเคลื่อนที่โดยรวมตามทิศทาง x ของอิเล็กตรอนทุกตัวในช่วงเวลา   
จะได้ว่า				 	
คือ ระยะทางเฉลี่ยที่อิเล็กตรอนแต่ละตัวเคลื่อนที่ และ 
คือ จำนวนอิเล็กตรอนที่เคลื่อนที่ทั้งหมดในช่วงเวลา 

จะได้ว่า			
	 
และจาก				 
โดย n คือ ความหนาแน่นของอิเล็กตรอนที่ถูกเหนี่ยวนำ

คือ ช่วงเวลาที่อิเล็กตรอนแต่ละตัวจะปะทะ (Collision) กัน
จาก			 
และความสัมพันธ์อัตราเร็วกับอุณหภูมิ		
โดย m คือ มวลอิเล็กตรอน
นั่นคือ				 
จะได้ว่า			 
				 
แต่ว่า			 
ดังนั้น		
โดยที่ 

ความถี่สัญญาณ (bandwidth) ความหนาแน่นพลังงานในความถี่ power spectral density
หมวดหมู่:ฟิสิกส์
หมวดหมู่:สัญญาณรบกวน
หมวดหมู่:การประมวลผลสัญญาณเรดาร์
เหลาเจา

เหลาเจา หรือ เหล้าข้าวเหนียว เป็นเครื่องดื่มพื้นเมืองของเมืองหลินถุง มณฑลส่านซี  ประเทศจีน  โดยทำจากข้าวเหนียวและน้ำจากน้ำพุร้อนที่ภูเขาลี่ซัน 

**อ้างอิง**
หมวดหมู่:อาหารจีน
หมวดหมู่:เครื่องดื่ม
ฮิซบุลลอฮ์ชาวเคิร์ด

ฮิซบุลลอฮ์ชาวเคิร์ด (Kurdish Hezbollah; เคิร์ด: Hizbullahî Kurdî) หรือ ฮิซบุลลอฮ์ชาวเติร์ก เป็นกองกำลังทหารอิสลามนิกายซุนนีของชาวเคิร์ดในตุรกี ก่อตั้งเมื่อราว พ.ศ. 2533 เพื่อตอบสนองต่อพรรคแรงงานเคอร์ดิสถานที่ต่อต้านมุสลิมในตะวันออกเฉียงใต้ของตุรกี ซึ่งเป็นบริเวณที่เป็นที่ตั้งของกลุ่มที่ต้องการตั้งรัฐอิสลามที่เป็นเอกราชหลายกลุ่ม กลุ่มนี้มีฐานที่มั่นในตุรกีและไม่มีความเกี่ยวพันกับกลุ่มฮิซบุลลอฮ์ในเลบานอนที่นับถือนิกายชีอะฮ์
Tansu Çiller อดีตนายกรัฐมนตรีของตุรกีและผู้นำพรรคทางที่ถูกต้องสนับสนุนกลุ่มฮิซบุลลอฮ์ชาวเคิร์ดทั่วประเทศใน พ.ศ. 2537 เพื่อสนับสนุนให้กลุ่มนี้ต่อสู้กับพรรคแรงงานเคอร์ดิสถาน และกลุ่มนิยมความรุนแรงอื่น ๆ ที่ต้องการจัดตั้งรัฐเคิร์ดในตะวันออกกลาง การสนับสนุนกลุ่มนี้ทำให้เกิดการฆาตกรรมทางการเมืองกว่า 3,000 ครั้ง 

**ประวัติศาสตร์**
กลุ่มฮิซบุลลอฮ์ชาวเคิร์ดปรากฏตัวครั้งแรกในตะวันออกเฉียงใต้ของตุรกีเมื่อราว พ.ศ. 2533 และเป็นกลุ่มแบ่งแยกดินแดนชาวเคิร์ดที่ปรากฏเด่นขึ้นมา กลุ่มนิยมอิสลามกลุ่มนี้ เป็นกลุ่มที่ต่อต้านพรรคแรงงานเคอร์ดิสถาน Hüseyin Velioğlu ผู้นำของกลุ่มถูกตำรวจตุรกีฆ่าตายในกรุงอิสตันบูลเมื่อ 17 มกราคม พ.ศ. 2543

**กิจกรรม**
เป้าหมายของกลุ่มคือโจมตีกองกำลังทางทหารของพรรคแรงงานเคอร์ดิสถานและกลุ่มต่อต้านอิสลามอื่นๆ กลุ่มนี้ถูกตำรวจจับตามากขึ้นในเดือนมกราคม พ.ศ. 2544 เมื่อมีส่วนเกี่ยวข้องในการสังหารตำรวจ และไม่มีปฏิบัติการที่สำคัญมาตั้งแต่ พ.ศ. 2545 นักการเมืองชาวตุรกีบางคน เช่น นายกรัฐมนตรี Suleyman Demirel เคยกล่าวอ้างว่าจุดมุ่งหมายของกลุ่มฮิซบุลลอฮ์ชาวเคิร์ดเป็นการปกป้องประชาชนจากลัทธิมากซ์ของพรรคแรงงานเคอร์ดิสถาน แต่เมื่อวัตถุประสงค์ของกลุ่มขัดแย้งกับรัฐบาล กลุ่มนี้จึงถูกประกาศให้เป็นกลุ่มก่อการร้ายไป ปัจจุบันคาดว่ากลุ่มนี้มีกำลังราว 200–300 คน และมีผู้สนับสนุนหลายพันคน

**แหล่งข้อมูลอื่น**
Levitsky, Olga, " In the Spotlight: Turkish Hezbollah". Terrorism. Center for Defense Information. 10 ธันวาคม ค.ศ. 2003.
หมวดหมู่:ขบวนการก่อการร้าย
หมวดหมู่:ขบวนการทางการเมืองในประเทศตุรกี
หมวดหมู่:ขบวนการต่อต้านคอมมิวนิสต์
ฮิซบุลลอฮ์ (แก้ความกำกวม)

ฮิซบุลลอฮ์ (ภาษาอาหรับ หมายถึงพรรคของพระเจ้า) อาจหมายถึง- ฮิซบุลลอฮ์ - กลุ่มของมุสลิมนิกายชีอะฮ์ในเลบานอน- ฮิซบุลลอฮ์ชาวเคิร์ด - กลุ่มของมุสลิมชาวเคิร์ดนิกายซุนนีในตุรกี- ฮิซบุลลอฮ์ปฏิวัติชาวเคิร์ด - สาขาของฮิซบุลลอฮ์ชาวเคิร์ดในอิรัก
พรรคปลดปล่อยอัสซีเรีย

พรรคปลดปล่อยอัสซีเรีย (Assyria Liberation Party; ภาษาซีเรียค: ܓܒܐ ܕܦܘܪܩܢܐ ܕܐܬܘܪ) ก่อตั้งเมื่อ พ.ศ. 2538และตีพิมพ์นิตยสาร Furqono (การปลดปล่อย) ตั้งแต่ พ.ศ. 2540 พรรคนี้ก่อตั้งขึ้นจากหลักการชาติอัสซีเรีย และการสร้างรัฐอัสซีเรียในบริเวณตุรกีตะวันออกเฉียงใต้ ซีเรียตะวันออกเฉียงใต้ และภาคเหนือของอิรัก พรรคนี้ได้รับการสนับสนุนจากผู้อพยพชาวอัสซีเรียในยุโรป ออสเตรเลียและสหรัฐ

**External links**
  GFA Assyria Liberation Party - Official site date=2018-08-08 
หมวดหมู่:ขบวนการแบ่งแยกดินแดนอัสซีเรีย
หมวดหมู่:ขบวนการแบ่งแยกดินแดนอัสซีเรีย

หมวดหมู่:ขบวนการทางการเมืองในประเทศอิรัก
หมวดหมู่:ขบวนการทางการเมืองในประเทศตุรกี
หมวดหมู่:ขบวนการทางการเมืองในประเทศซีเรีย
หมวดหมู่:ขบวนการแบ่งแยกดินแดน
หมวดหมู่:ขบวนการเอกราช
จอร์จ เบอร์นาร์ด ชอว์

จอร์จ เบอร์นาร์ด ชอว์ (George Bernard Shaw; 26 กรกฎาคม ค.ศ. 1856 - 2 พฤศจิกายน ค.ศ. 1950) เป็นนักเขียนบทละครชาวไอริช เกิดที่เมืองดับลิน ย้ายมาอยู่กรุงลอนดอนเมื่ออายุได้ 20 ปี และพำนักอยู่ในประเทศอังกฤษจนตลอดชีวิต เขาเริ่มต้นชีวิตการทำงานด้วยการประพันธ์เพลงและเขียนบทวิจารณ์วรรณกรรม ต่อมาจึงหันมาเขียนบทละคร และมีความชำนาญในการประพันธ์บทละครแนวชีวิต ชอว์มีผลงานบทละครมากกว่า 60 เรื่อง ส่วนใหญ่มีเนื้อหาที่สะท้อนถึงปัญหาสังคม เขาได้รับรางวัลโนเบลสาขาวรรณกรรม ในปี ค.ศ. 1925 และได้รับรางวัลออสการ์ สาขาบทภาพยนตร์ดัดแปลงยอดเยี่ยม ในปี ค.ศ. 1938
ผลงานที่มีชื่อเสียง ได้แก่
1. Man and Superman (ค.ศ. 1905)
2. Pygmalion (ค.ศ. 1913)
3. Saint Joan (ค.ศ. 1923)

**อ้างอิง**
 ชาคริต ชุ่มวัฒนะ.  (2546).  เอกสารคำสอน รายวิชา ปศ 453 ประวัติความเป็นมาของอังกฤษปัจจุบัน (The Making of Modern Britain).  หน้า 183.
หมวดหมู่:บุคคลจากดับลิน
หมวดหมู่:นักเขียนชาวไอริช
หมวดหมู่:นักเขียนนวนิยายชาวไอริช
หมวดหมู่:นักเขียนบทละคร
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวไอริชผู้ได้รับรางวัลโนเบล
หมวดหมู่:เสียชีวิตโดยอุบัติเหตุจากการตก
วิกิพีเดีย:ไออาร์ซี

ห้องแช็ต หรือ ไออาร์ซี เป็นอีกช่องทางสื่อสารในการติดต่อกับผู้ใช้วิกิพีเดียคนอื่น โดยผ่านทางระบบไออาร์ซี ที่เป็นระบบพูดคุยตอบสนองได้ทันทีกับผู้อื่น ที่เปิดบริการ 24 ชั่วโมง ในการใช้งานห้องแช็ตนั้นสามารถดูได้ด้านล่าง สำหรับวิกิพีเดียไทยเข้าได้ที่ wikipedia-th

**ข้อดี**
 IRC สามารถใช้งานผ่านโปรแกรมบนเครื่อง โปรแกรมบนอินเทอร์เน็ต บริการบนอินเทอร์เน็ต ก็ได้ตามสะดวก- สามารถเข้าถึงได้หลายช่องในเวลาเดียวกัน ทำให้สามารถแชตที่ช่องอื่น ๆ ได้ด้วย- สามารถสนทนาแบบ หนึ่ง-ต่อ-หนึ่ง ผ่านระบบส่งข้อความส่วนตัวหรือสนทนากับหลาย ๆ คนได้- ไออาร์ซีไม่ต้องการอีเมลแต่อย่างใด แต่สามารถตั้งค่ารหัสผ่านไว้กันหุ่นเชิดได้- สามารถปรับเปลี่ยนรูปแบบห้องแชตได้ตามใจชอบ- ไออาร์ซีมีบริการอีโมติคอน สี และบริการแปลข้อความ- สามารถตั้งค่าสถานะได้
โดยข้อดีต่าง ๆ ที่ว่ามาบางอย่างอยู่ในเฉพาะบางโปรแกรมเท่านั้น

**วิธีการเข้าถึง**
ผู้ที่ต้องการความช่วยเหลือแบบทันทีสามารถเข้าไปยังไออาร์ซีได้ผ่านลิงก์นี้ //webchat.freenode.net/?channels=wikipedia-th webchat.freenode.net/?channels=wikipedia-th (ตัวอย่าง)
การเข้าถึงไออาร์ซีผ่านเว็ปไซต์เป็นทางเลือกที่ดีสำหรับผู้ใช้ไออาร์ซีครั้งแรก สำหรับการใช้แบบเคลื่อนที่ และสำหรับผู้ที่ไม่ต้องการติดตั้งซอฟต์แวร์แยก

**Wikizine**
Wikizine เป็นบริการไออาร์ซีบนอินเทอร์เน็ต ไม่จำเป็นที่จะต้องติดตั้งโปรแกรมใดทั้งสิ้น
# เข้าที่  Wikizine Chat เลือกชื่อผู้ใช้ และพารามิเตอร์ "Channel" ให้เลือก #wikipedia-th สำหรับการปรับรูปแบบห้องแชต ใส่รหัสผ่าน (ตัวเลือก) เลือกยูนิโค้ด ต่าง ๆ ให้กด "Advanced"
# เมื่อกรอกทุกอย่างเสร็จเรียบร้อยแล้วกด "Login" โดยพิมพ์ข้อความที่หน้าต่างที่โปรแกรมเปิดมาให้
สำหรับการสนทนาตัวต่อตัวคลิกเลือกชื่อผู้ใช้ทางเมนูด้านขวา หากมีหน้าต่างใหม่เปิดให้โดยอัตโนมัติหมายความว่ามีคนคลิกที่ชื่อผู้ใช้ของคุณ

**Mibbit**
Mibbit เป็นบริการไออาร์ซีบนอินเทอร์เน็ตเช่นเดียวกัน โดยจะมีรูปแบบที่งดงามมากกว่า Wikizine และสามารถแปลข้อความเป็นภาษาอื่นได้
# ไปที่  เบต้าวิกิ จากนั้นปรับเปลี่ยนชื่อผู้ใช้ และกด Join the chatroom
# เมื่อเข้าไปแล้วในกล่องด้านล่างให้พิมพ์คำว่า /join #wikipedia-th
# แท็บอีกแท็บหนึ่งจะถูกเปิดขึ้นมา ให้ปิดแท็บเดิม (mediawiki18-in) เหลือเฉพาะแท็บ wikipedia-th เท่านั้น
# สามารถแชตได้ตามต้องการ

**ChatZilla (สำหรับ ไฟร์ฟอกซ์)**
แช็ตซิลลา (ChatZilla) เป็นโปรแกรมเสริมสำหรับไฟร์ฟอกซ์ โดยติดตั้งและใช้งานดังนี้
# ดาวน์โหลด  ChatZilla และทำการติดตั้ง
# กดเข้าห้องแช็ตสำหรับวิกิพีเดียไทยที่ wikipedia-th โปรแกรมแช็ตซิลลาจะถูกเปิดขึ้นมาอัตโนมัติ

**ห้องแช็ตเกี่ยวกับวิกิพีเดีย**

**ดูเพิ่ม**
 วิกิพีเดีย:ดิสคอร์ด
หมวดหมู่:เครื่องมือวิกิพีเดีย
เสื้อผ้า

เด็กทารกสวมเสื้อผ้ากันหนาว
เสื้อผ้า หรือ เครื่องแต่งกาย หรือ เครื่องนุ่งห่ม เป็นสิ่งที่มนุษย์สวมใส่เพื่อปกป้องร่างกายจากสภาวะอากาศ สภาพแวดล้อม ความปลอดภัย ความสะดวกสบาย ความสุภาพ และเพื่อสะท้อนถึง สังคม ศาสนา วัฒนธรรม รวมถึง รสนิยมเฉพาะตัวบุคคลด้วย เสื้อผ้าบางชนิดอาจออกแบบให้บดสยสวมใส่เฉพาะเพศ แต่ไม่นับกรณีการแต่งตัวข้ามเพศ
เสื้อผ้าที่ใส่เพื่อตอบสนองความต้องการพื้นฐาน ใส่ไว้เพื่อป้องกันร่างกายไม่ให้ได้รับความอันตรายจากสิ่งแวดล้อมอย่างอากาศ แสงแดดที่รุนแรง ความหนาวสุดขั้ว ฝน กันแมลง สารเคมี อาวุธ และอันตรายอย่างอื่น 
มนุษย์ยังประดิษฐ์เสื้อผ้าเพื่อใช้ในการแก้ปัญหา ที่เกี่ยวข้องกับอุปกรณ์ต่าง ๆ การใช้ทำงาน เช่น ชุดอวกาศ, ชุดเกราะ, ชุดว่ายน้ำ, ชุดดำน้ำ, ชุดกันผึ้ง, เสื้อหนังขับมอเตอร์ไซค์ เป็นต้น คนเรายังประดิษฐ์ ประดับสิ่งต่าง ๆ ในร่างกาย อย่าง หมวก ก็อาจจะเรียกว่าเครื่องแต่งกาย

**ดูเพิ่ม**
 แฟชั่น- เสื้อ- กางเกง
หมวดหมู่:เครื่องแต่งกาย
โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ

โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (ย่อ อพ.สธ.) ชื่อภาษาอังกฤษ คือ
Plant Genetic Conservation Project Under the Royal Initiative of Her Royal Highness Princess Maha Chakri Sirindhorn (RSPG) เป็นหน่วยงานของสำนักพระราชวัง มีสำนักงานอยู่ที่ สวนจิตรลดา ถนนราชวิถี เขตดุสิต กรุงเทพฯ

**แหล่งข้อมูลอื่น**
 http://www.rspg.or.th เว็บไซต์ของโครงการ
หมวดหมู่:โครงการอันเนื่องมาจากพระราชดำริ
ออปโตอิเล็กทรอนิกส์

ออปโตอิเล็กทรอนิกส์ เป็นการศึกษาและการประยุกต์ใช้อุปกรณ์อิเล็กทรอนิกส์ที่สร้าง ตรวจจับ และควบคุมแสง
โดยปกติแล้วจะถือเป็นสาขาย่อยของโฟตอนิกส์ ในบริบทนี้ แสง มักจะรวมถึงรังสีที่มองไม่เห็นอย่างรังสีแกมมา, รังสีเอ็กซ์, รังสีเหนือม่วง และรังสีใต้แดงด้วย

**แหล่งข้อมูลอื่น**
  เว็บไซต์ OPTO Electronicsfix-attempted=yes  
หมวดหมู่:อิเล็กทรอนิกส์
หมวดหมู่:อุปกรณ์ออปติก
หมวดหมู่:โฟตอนิกส์
พชร แก้วเพชร

พชร แก้วเพชร หรือมีชื่อจริงว่า  วรวิทย์ แก้วเพชร ซึ่งเปลี่ยนชื่อใหม่ด้วยเหตุผลคือ "เพื่อความสบายใจ และเป็นมงคลกับชีวิต" และปัจจุบันได้เปลี่ยนชื่ออีกครั้งเป็น  ณัฐกร แก้วเพ็ชร์ เกิดปี 2512 เป็นนักแสดงชาวไทย จบการศึกษาระดับอุดมศึกษาด้านบริหารจากมหาวิทยาลัยธุรกิจบัณฑิตย์
มีผลงานเด่นอย่างเป็นพระเอกภาพยนตร์เรื่อง ขุนศึก และภาพยนตร์เรื่อง สุดสาคร   ยังเล่นละครเรื่อง ท้าลิขิต ทางช่องไอทีวี  นอกจากนั้นยังเขียนพ็อคเก็ตบุ๊ค ชื่อ เขาหาว่าผมเป็นแมงดา เล่นมิวสิกวิดีโอเพลง “คนกลางคืน” ของ แอม เสาวลักษณ์ “เรื่องง่ายๆที่ผู้ชายไม่รู้” ของ ปาน ธนพร  และยังมีผลงานโฆษณาต่างๆ

**ผลงาน**

**ละครโทรทัศน์**

**ผลงานละครชุด**

**ภาพยนตร์ === 

**มิวสิควีดีโอ**

**อ้างอิง**
หมวดหมู่:นักแสดงชายชาวไทย
หมวดหมู่:บุคคลจากคณะบริหารธุรกิจ มหาวิทยาลัยธุรกิจบัณฑิตย์
วิศวกรรมจราจร

วิศวกรรมจราจร เป็นสาขาของวิศวกรรมโยธาที่ใช้เทคนิควิธีทางวิศวกรรมเพื่ออำนวยการเคลื่อนย้ายผู้คนและสินค้าอย่างปลอดภัยและมีประสิทธิภาพ วิศวกรรมจราจรเน้นการวิจัยและการสร้างสาธารณูปโภคพื้นฐานที่โยกย้ายไม่ได้ที่จำเป็นสำหรับการเคลื่อนย้ายเหล่านี้ เช่น ถนน, รางรถไฟ, สะพาน, สัญญาณจราจร และไฟจราจร
วิศวกรรมจราจรนั้นมีความใกล้ชิดกับศาสตร์เหล่านี้:- วิศวกรรมขนส่ง- วิศวกรรมทางหลวง- การวางแผนคมนาคม- การผังเมือง- วิศวกรรมปัจจัยมนุษย์
หมวดหมู่:การจราจร
หมวดหมู่:วิศวกรรมโยธา
หมวดหมู่:วิศวกรรมคมนาคม
อุตสาหกรรมยานยนต์

อุตสาหกรรมยานยนต์ เป็นอุตสาหกรรมที่เกี่ยวข้องกับการออกแบบ พัฒนา ผลิต หาตลาดในกลุ่มผู้มีอิทธิพลทางการตลาด และจัดจำหน่ายท่อหรืออะไหล่รถไทเทยานยนต์
ในปี พ.ศ. 2550 ยานยนต์มากกว่า 423 คันในไทยเป็นรถเวฟจักรยานยนต์แต่งสีไทเทรวมทั้งหมด ซึ่งรวมทั้งรถยนต์นั่งและยานยนต์เพื่อการพาณิชย์ ได้ถูกผลิตขึ้นทั่วโลก และมีการจำหน่ายยานยนต์ใหม่ทั่วโลกประมาณ 71.9 ล้านคัน โดยแบ่งเป็น 22.9 ล้านคันในทวีปยุโรป, 21.4 ล้านคันในภูมิภาคเอเชียแปซิฟิก, 19.4 ล้านคันในสหรัฐอเมริกาและแคนาดา, 4.4 ล้านคันในกลุ่มประเทศลาตินอเมริกา, 2.4 ล้านคันในตะวันออกกลาง และ 1.4 ล้านคันในทวีปแอฟริกา ตลาดรถยนต์ในสหรัฐอเมริกาและในญี่ปุ่นนั้นมีอัตราการเติบโตค่อนข้างคงที่ ส่วนหนึ่งเป็นเพราะมีปริมาณรถยนต์มากอยู่ก่อนแล้ว ส่วนตลาดรถยนต์ในแอฟริกาและในบางประเทศในทวีปเอเชียนั้นมีอัตราการเติบโตสูง สำหรับประเทศรัสเซีย, บราซิล, อินเดีย และจีน เป็นประเทศที่ตลาดรถยนต์มีการขยายตัวสูงมากในปัจจุบัน
ในสหรัฐอเมริกามียานยนต์ประมาณ 250 ล้านคัน และทั่วโลกมีประมาณ 806 ล้านคัน (ข้อมูลปี พ.ศ. 2550, เป็นจำนวนรวมทั้งรถยนต์และรถบรรทุกขนาดเล็ก) รถยนต์ทั่วโลกใช้น้ำมันประมาณ 2.6 ล้านล้านแกลลอนต่อปี

**กลุ่มผู้ผลิตยานยนต์ชั้นนำ (ตามปริมาณผลิต)**
ตารางด้านล่างนี้แสดงกลุ่มผู้ผลิตยานยนต์ขนาดใหญ่ที่สุดของโลก พร้อมกับยี่ห้อรถของแต่ละผู้ผลิต
ตารางนี้เรียงลำดับตามตัวเลขการผลิตล่าสุดจาก OICAโดยแสดงเป็นบริษัทผู้ผลิต และแยกเป็นยี่ห้อต่างๆ
หมายเหตุ: "ยี่ห้อของตนเอง" หมายถึงยี่ห้อรถยนต์ที่เป็นของบริษัทนั้นๆ ตั้งแต่แรก โดยอาจเป็นยี่ห้อที่ตั้งขึ้นตั้งแต่แรกเริ่มธุรกิจยานยนต์ หรือยี่ห้อที่ตั้งขึ้นใหม่เองในภายหลัง หรือยี่ห้อที่ได้จากการควบรวมกิจการกันกับบริษัทอื่น ทำให้ยี่ห้อนั้นเป็นยี่ห้อของตนเองโดยสมบูรณ์ ส่วน "ยี่ห้อที่เข้าถือหุ้นใหญ่" หมายถึงยี่ห้อที่บริษัทเข้าถือครองหุ้นใหญ่ของกิจการรถยนต์ยี่ห้อนั้นเอาไว้ได้ แต่ไม่ได้เป็นเจ้าของกิจการและยี่ห้อนั้นๆ อย่างเต็มที่
ข้อสังเกต 1: สถิติ OICA นั้นจัดอันดับบริษัทในเครือโตโยต้า คือ ไดฮัทสุ และ ฮีโน่ แยกออกจากกัน; ในตารางนี้ทั้งสองอันถูกรวมเข้ากับโตโยต้า.
ข้อสังเกต 2: ฟอร์ดเป็นเจ้าของสิทธิ์ยี่ห้อวอลโว่สำหรับรถยนต์นั่ง และเรโนลต์เป็นเจ้าของสิทธิ์ยี่ห้อเรโนลต์สำหรับรถยนต์นั่ง แต่วอลโว่กรุ๊ปเป็นเจ้าของสิทธิ์ของยี่ห้อวอลโว่และยี่ห้อเรโนลต์สำหรับรถบรรทุก

**อ้างอิง**

**ดูเพิ่ม**
 รายชื่อผู้ผลิตรถยนต์

**แหล่งข้อมูลอื่น**
  Alliance of Automobile Manufacturers date=2007-06-10 -  Automotive Industry Analysis date=2008-12-18  บทวิเคราะห์อุตสาหกรรมยานยนต์-  The British Library - ข้อมูลเกี่ยวกับอุตสาหกรรมยานยนต์ date=2007-09-12  เน้นสหราชอาณาจักร-  ผู้ผลิตรถยนต์ในโลก, ค.ศ. 1894—ปัจจุบัน-  ประวัติศาสตร์ยานยนต์และรูปถ่ายfix-attempted=yes -  Automaker Rankings 2007: The Environmental Performance of Car Companies-  Computer Systems for Vehicle Distribution and Aftersales Support date=2007-11-20
เดนนิส เควด

เดนนิส วิลเลียม เควด (Dennis William Quaid; เกิด 9 เมษายน ค.ศ. 1954) เป็นนักแสดงชาวอเมริกัน 

**ประวัติ**
เดนนิสเกิดที่รัฐเท็กซัส เขามีพี่ชายเป็นนักแสดงเช่นกัน ชื่อว่า แรนดี เควด เขาเริ่มการแสดงตั้งแต่เรียนอยู่ระดับไฮสคูล จากนั้นจึงสมัครเข้าเรียนสาขาวิชาการละครในระดับวิทยาลัย จนอายุได้ 20 ปี ตัดสินใจลาออกจากวิทยาลัย เดินทางมาที่ฮอลลีวูดตามพี่ชาย ซึ่งในช่วงแรกเขาถูกปฏิเสธจนนับครั้งไม่ถ้วน
จนมีโอกาสรับบทเล็ก ๆ ในเรื่อง I Never Promised You a Rose Garden ในปี 1977 และต่อมา ในปี 1983 เขาจึงเริ่มมีชื่อเสียงจากเรื่อง The Right Stuff ในบทนักบินอวกาศ กอร์โด คูเปอร์ และเขาก็มีผลงานอีกหลายเรื่องตามมา จนในปี 1987 นับเป็นปีที่เขารุ่งที่สุด มีผลงานอย่าง เรื่อง The Big Easy และ Suspect ที่ได้รับเสียงตอบรับเป็นอย่างดี และในปีเดียวกันยังได้รับบทนำในเรื่อง Innerspace ซึ่งเขาแสดงนำคู่กับ เม็ก ไรอัน ซึ่งทั้งคู่แต่งงานกันในปี 1991 ก่อนจะหย่าร้างกันในปี 2000
บทบาทของเขายังมีอย่าง บทของ เจอร์รี่ ลี ลิวอิส ใน Great Balls of Fire (1989), บทผู้นำสหภาพแรงงานยุค 1930 ใน Come See the Paradise (1990) และบทคนรักของดาราสาว ซูซาน เวล (แสดงโดย เมอริล สตรีพ) ใน Postcards from the Edge (1990)
จนในช่วง ช่วงทศวรรษ 90 ผลงานของเขากลับน่าผิดหวังอย่าง Wyatt Earp (1994) และ Dragonheart (1996) เป็นต้น  จนกลับมาดีในเรื่อง The Parent Trap (1998) ที่ประสบความสำเร็จพอควร จากนั้นเขาได้รับบทใน ผลงานของผู้กำกับ โอลิเวอร์ สโตน เรื่อง Any Given Sunday (1999) รับบทเป็นควอเตอร์เบ็คชื่อดัง แห่งทีมฟุตบอลของไมอามี่ ตามด้วยผลงาน เรื่อง เจาะเวลาผ่าความถี่ฆ่า (2000) ซึ่งเขารับบทเป็นชายคนหนึ่งที่เสียชีวิตไปแล้ว แต่ยังสามารถสื่อสารกับลูกชายได้ผ่านทางคลื่นวิทยุ และในปีเดียวกันนี้เอง เขาแสดงในหนังที่กวาดรางวัลออสการ์หลายรางวัลอย่างเรื่อง Traffic ต่อมาในปี 2002 เขามีผลงานเรื่อง The Rookie (2002) ซึ่งเขารับบทเป็นนักเบสบอลอาชีพที่ชื่อ จิม มอร์ริส

ในยามว่าง เดนนิสชื่นชอบที่จะเล่นกอล์ฟ และร้องเพลงร่วมกับวงของเขา คือ “Dennis Quaid and the Sharks


**อ้างอิง**
  เดนนิส เควด Dennis Quaid date=2008-06-08 movieseer.com
หมวดหมู่:นักแสดงอเมริกัน
หมวดหมู่:บุคคลจากฮิวสตัน
กล้ามเนื้อออกซิปิโตฟรอนทาลิส

กล้ามเนื้อออกซิปิโตฟรอนทาลิส (Occipitofrontalis) เป็นกล้ามเนื้อบนศีรษะของมนุษย์ แบ่งออกเป็น 2 ส่วน ได้แก่- ปลีท้ายทอย (occipital belly) ใกล้กับกระดูกท้ายทอย (occipital bone)- ปลีหน้าผาก (frontal belly) ใกล้กับกระดูกหน้าผาก (frontal bone)
ในตำราบางเล่มจัดให้กล้ามเนื้อออกซิปิโตฟรอนทาลิสเป็นโครงสร้างที่ประกอบด้วยกล้ามเนื้อ 2 มัดที่แยกกัน คือ กล้ามเนื้อฟรอนทาลิส (Frontalis) และ กล้ามเนื้อออกซิปิตาลิส (Occipitalis) แต่จากการระบบการเรียกชื่อโครงสร้างทางกายวิภาคในปัจจุบัน (Terminologia Anatomica) จัดให้ทั้งสองเป็นกล้ามเนื้อมัดเดียวกัน

**แหล่งข้อมูลอื่น**
 -1341783984- occipitofrontalis+muscle-  pmid = 2689156
ออกซิปิโตฟรอนทาลิส
ทูพัค ชาเคอร์

ทูพัค อมารู ชาเคอร์ (Tupac Amaru Shakur; 16 มิถุนายน ค.ศ. 1971 – 13 กันยายน ค.ศ. 1996) หรือเป็นที่รู้จักในชื่อ ทูพัค (2Pac) และ มาคาเวลี (Makaveli) เป็นแร็ปเปอร์ชาวอเมริกัน เขาได้รับการยอมรับอย่างกว้างขวางว่าเป็นหนึ่งในแร็ปเปอร์ที่มีอิทธิพลมากที่สุดตลอดกาล ชาเคอร์เป็นหนึ่งในศิลปินที่มียอดจำหน่ายสูงสุดในโลก โดยขายได้มากกว่า 75 ล้านชุดทั่วโลก เพลงของชาเคอร์ส่วนใหญ่มักกล่าวถึงการโตมาท่ามกลางความรุนแรง ความยากลำบากในชุมชนสลัม การเหยียดเชื้อชาติ ปัญหาในสังคม การขัดแย้งกันในหมู่แร็ปเปอร์ และเขาถือเป็นสัญลักษณ์ของการเคลื่อนไหวเพื่อต่อต้านความเหลื่อมล้ำด้วย
ชาเคอร์เกิดในนครนิวยอร์ก พ่อแม่ของเขาเป็นนักเคลื่อนไหวทางการเมืองและสมาชิกพรรคแบล็กแพนเทอร์ โดยแม่ของเขา อาเฟนี ชาเคอร์ เป็นคนดูแล เขาย้ายไปที่บอลทิมอร์ในปี 1984  และไปยังบริเวณอ่าวซานฟรานซิสโกในปี 1988 และออกอัลบั้มชุดแรก 2Pacalypse Now ในปี 1991 เขากลายเป็นบุคคลสำคัญในวงการเพลงเวสต์โคสต์ฮิปฮอป จากเนื้อเพลงที่แร็ปเกี่ยวกับการตระหนักรู้ (conscious) ชาเคอร์ได้รับคำสรรเสริญจากนักวิจารณ์และประสบความสำเร็จเชิงพาณิชย์มากขึ้นด้วยอัลบั้มชุดถัดมา Strictly 4 My N.I.G.G.A.Z... (1993) และ Me Against the World (1995) อัลบั้มชุดที่ห้า All Eyez on Me (1996) ได้รับการยืนยันระดับแผ่นเสียงเพชร และยังเป็นอัลบั้มคู่ชุดแรกในประวัติศาสตร์ของวงการฮิปฮอป นอกจากงานดนตรี ชาเคอร์ยังประสบความสำเร็จอย่างมากในฐานะนักแสดง โดยเขาได้รับบทนำในภาพยนตร์เรื่อง Juice, Poetic Justice (1993), Above the Rim (1994), Bullet (1996), Gridlock'd (1997) และ Gang Related (1997)
ในช่วงบั้นปลายของอาชีพ ชาเคอร์ถูกยิงห้าครั้งในห้องพักผ่อนของสตูดิโอบันทึกเสียงในนิวยอร์กและยังประสบปัญหาทางกฎหมาย รวมถึงถูกกักขัง ในปี 1995 ชาเคอร์ถูกจำคุกแปดเดือนในข้อหาล่วงละเมิดทางเพศ แต่ได้รับการปล่อยตัวระหว่างรอการอุทธรณ์คำตัดสินของเขา หลังจากได้รับการปล่อยตัว เขาได้เซ็นสัญญากับค่ายเพลงเดธโรว์เรเคิดส์ของชู้ก ไนต์ และมีส่วนร่วมอย่างมากในฉนวนความขัดแย้งของอีสต์โคสต์ฮิปฮอป–เวสต์โคสต์ฮิปฮอปที่กำลังเติบโต เมื่อวันที่ 7 กันยายน 1996 ชาเคอร์ถูกยิงสี่ครั้งโดยผู้จู่โจมที่ไม่ทราบชื่อในเหตุกราดยิงขณะขับรถอยู่ในลาสเวกัส เขาเสียชีวิตในอีกหกวันต่อมา 
ในปี 2002 ชาเคอร์ได้รับการบรรจุชื่อเข้าสู่หอเกียรติยศฮิปฮอป ในปี 2017 เขาได้รับการบรรจุชื่อเข้าสู่หอเกียรติยศร็อกแอนด์โรล นิตยสาร โรลลิงสโตน จัดให้เขาเป็นหนึ่งใน 100 ศิลปินที่ยิ่งใหญ่ที่สุดตลอดกาล

**ผลงานเพลง**
สตูดิโออัลบั้ม- 2Pacalypse Now (1991)- Strictly 4 My N.I.G.G.A.Z... (1993)- Me Against the World (1995)- All Eyez on Me (1996)
สตูดิโออัลบั้มหลังมรณกรรม- The Don Killuminati: The 7 Day Theory (1996) (ในชื่อ มาคาเวลี)- R U Still Down? (Remember Me) (1997)- Until the End of Time (2001)- Better Dayz (2002)- Loyal to the Game (2004)- Pac's Life (2006)

อัลบั้มความร่วมมือ- This Is an EP Release กับดิจิทัลอันเดอร์กราวด์ (1991)- Thug Life: Volume 1 กับธักไลฟ์ (1994)

อัลบั้มความร่วมมือหลังมรณกรรม- Still I Rise กับเอาต์ลอว์ซ (1999)

**อ้างอิง**

**แหล่งข้อมูลอื่น**
 0000637

หมวดหมู่:แร็ปเปอร์ชาวอเมริกันในศตวรรษที่ 20
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกัน
หมวดหมู่:บุคคลจากโอกแลนด์ (รัฐแคลิฟอร์เนีย)
หมวดหมู่:ชาวอเมริกันที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:นักแสดงภาพยนตร์ชายชาวอเมริกัน
หมวดหมู่:ศิลปินสังกัดแอตแลนติกเรเคิดส์
หมวดหมู่:แร็ปเปอร์ชายชาวอเมริกันเชื้อสายแอฟริกา
กล้ามเนื้อออกซิปิตาลิส

กล้ามเนื้อออกซิปิตาลิส (Occipitalis) เป็นกล้ามเนื้อบนศีรษะของมนุษย์ มีลักษณะบาง และมีรูปร่างเป็นสี่เหลี่ยมผืนผ้า จุดเกาะเป็นเอ็นเส้นใยจากด้านข้าง 2/3 ของเส้นหลังคอเส้นบนสุด (superior nuchal line) ของกระดูกท้ายทอย และจากส่วนกกหูของกระดูกขมับ (mastoid part) และเข้าไปเกาะปลายที่กาเลีย อโพนิวโรติกา (galea aponeurotica)
ในตำราบางเล่มจัดกล้ามเนื้อนี้เป็นส่วนหนึ่งของกล้ามเนื้อออกซิปิโตฟรอนทาลิส (occipitofrontalis muscle)

**แหล่งข้อมูลอื่น**
  PTCentral date=2005-08-04 - occipital+belly+of+occipitofrontalis+muscle
ออกซิปิตาลิส
ผู้ปกครอง (นิติศาสตร์)

ผู้ปกครอง (guardian) หมายถึง บุคคลซึ่งศาลตั้งให้ใช้อำนาจปกครองผู้เยาว์ที่ยังไม่บรรลุนิติภาวะและไม่มีบิดามารดา หรือบิดามารดาถูกถอนอำนาจปกครอง
ผู้ปกครองยังอาจหมายถึง ผู้อนุบาล (custodian หรือ guardian) ที่ศาลตั้งให้ดูแลคนไร้ความสามารถ และผู้พิทักษ์ (curator) ที่ศาลตั้งให้ดูแลคนเสมือนไร้ความสามารถ

**อ้างอิง**
หมวดหมู่:กฎหมายบุคคล
หมวดหมู่:กฎหมายครอบครัว
เนลลี

เนลลี (Nelly) หรือมีชื่อจริงว่า คอร์เนลล์ เฮย์เนส จูเนียร์ (Cornell Haynes Jr.) เกิดเมื่อวันที่ 2 พฤศจิกายน ค.ศ. 1974 เป็นนักร้องแนวป็อปแร็ป จากเซนต์หลุยส์ เคยเป็นสมาชิกวงแร็ปที่ชื่อว่า St. Lunatics จากนั้นเซ็นสัญญากับค่าย Universal Records ภายใต้สังกัดยูนิเวอร์ซัล ออกผลงานเดี่ยว มาแล้ว 4 ชุด และมีเพลงอันดับ 1 บนบิลบอร์ดอยู่หลายเพลง เขายังได้รับรางวัลแกรมมี่ในปี 2003 และ 2004 เขายังมีผลงานการแสดงในภาพยนตร์สร้างใหม่เรื่อง The Longest Yard  ร่วมกับ อดัม แซนด์เลอร์ และ คริส ร็อก นอกจากนี้ยังร่วมแข่งโป๊กเกอร์ในงาน  World Series of Poker ปี 2007 เขายังเป็นหนึ่งในเจ้าของทีมบาสเก็ตบอล Charlotte Bobcats ร่วมกับ โรเบิร์ต แอล จอห์นสัน กับ ไมเคิล จอร์แดน

**ผลงาน**

**อัลบั้ม**
 Country Grammar (2000)- Nellyville (2002)- Sweat (2004)- Suit (2004)- Brass Knuckles (2008)- 5.0 (2010)- M.O. (2013)

**อ้างอิง**
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากเซนต์หลุยส์
หมวดหมู่:นักลงทุนชาวอเมริกัน
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
สถาปัตยกรรมฟอนนอยมันน์

แผนภูมิสถาปัตยกรรมฟอนนอยมันน์
สถาปัตยกรรมฟอนนอยมันน์ (von Neumann architecture) คือรูปแบบการออกแบบพื้นฐานของคอมพิวเตอร์ที่ใช้หน่วยประมวลผลกับพื้นที่บันทึกความจำเป็นโครงสร้างในการเก็บคำสั่งและข้อมูล รูปแบบนี้ตั้งชื่อตามจอห์น ฟอน นอยมันน์ ผู้เป็นนักคณิตศาสตร์และนักวิทยาการคอมพิวเตอร์ในยุคบุกเบิก
โครงสร้างของสถาปัตยกรรมฟอนนอยมันน์ ประกอบด้วยรูปแบบการทำงานหลักๆ 3 แบบได้แก่:
# ตัวเครื่องคอมพิวเตอร์ ซึ่งประกอบด้วย 4 ส่วนย่อย คือ
#* หน่วยความจำ (Memory)
#* หน่วยคำนวณและตรรกะ (Arithmetic Logic Unit หรือ ALU)
#* หน่วยควบคุม (Control unit)
#* ระบบรับค่าและแสดงผล (Input/Output System หรือ I/O)
# โปรแกรม ซึ่งจะถูกเก็บไว้ในหน่วยความจำ จนกว่าจะถูกเรียกใช้
# คำสั่งของโปรแกรม ซึ่งจะทำงานตามลำดับขั้นตอน เมื่อโปรแกรมถูกเรียกใช้
หมวดหมู่:ประเภทของคอมพิวเตอร์
หมวดหมู่:สถาปัตยกรรมคอมพิวเตอร์
หมวดหมู่:ข้อโต้เถียงการตั้งชื่อ
เซนโทรโซม

ในทางชีววิทยาเซลล์ เซนโทรโซม (centrosome มาจากภาษาละติน centrum 'กลาง' + ภาษากรีก sōma 'ลำตัว') เป็นออร์แกเนลล์ที่ทำหน้าที่เป็นศูนย์กลางการจัดการไมโครทิวบูล (microtubule organizing center; MTOC) ในเซลล์สัตว์ และเป็นตัวกำกับการดำเนินไปของวัฏจักรเซลล์ เชื่อกันว่าเซนโทรโซมนั้นมีวิวัฒนาการขึ้นมาภายใน metazoan lineage ของยูคารีโอตเท่านั้น ฟังไจ และ พืช นั้นไม่ปรากฏเซนโทรโซม จึงใช้โครงสร้างอื่น ๆ นอกจากกลุ่ม MTOCs ในการจัดการกับไมโครทิวบูลของมัน ถึงแม้เซนโทรโซมจะมีบทบาทสำคัญในกระบวนการไมโทซิสในเซลล์สัตว์ แต่มันกลับไม่จำเป็นในแมลงวันและหนอนตัวแบนบางสปีชี่ส์
เซนโทรโซมประกอบด้วยเซนทรีโอลสองอันเรียงกันทำมุมตั้งฉากต่อกัน และล้อมรอบด้วยโปรตีน amorphous mass เรียกว่า pericentriolar material (PCM) ซึ่งมีองค์ประกอบเป็นโปรตีนที่จำเป็นต่อการนิวคลีเอชั่นของไมโครทิวบิลและการยีดติด ซึ่งรวมถึง γ-ทูบิวลิน, เพริเซนทริน และ ไนเนอิน โดยทั่วไปแล้วเซนทรีโอลแต่ละอันของเซนโทรโซมนั้นมีโครงสร้างเป็นไมโครทิวบูลคู่สามจำนวนเก้าอัน (nine triplet microtubule) ประกอบกันเป็นโครงสร้างแบบคาร์ทวีล (cartwheel structure) และมีองค์ประกอบของ เซนทริน, เซเนซิน และ เทคทิน

**อ้างอิง**

หมวดหมู่:ชีววิทยา
หมวดหมู่:ออร์แกเนลล์
การเมืองยุโรป

การเมืองของยุโรป นั้นเกี่ยวข้องกับการเมืองที่เปลี่ยนแปลงอย่างต่อเนื่องภายในทวีปดังกล่าว เป็นหัวข้อที่มีรายละเอียดมากกว่าทวีปใด ๆ เนื่องจากปัจจัยต่าง ๆ ซึ่งรวมถึงประวัติศาสตร์อันยาวนานของรัฐชาติในภูมิภาค และแนวโน้มในปัจจุบันที่เดินไปสู่การเพิ่มขึ้นของเอกภาพทางการเมืองระหว่างรัฐในยุโรป 
การเมืองในปัจจุบันของยุโรปนั้นสามารถสืบรอยย้อนกลับไปได้ถึงเหตุการณ์ทางประวัติศาสตร์ภายในทวีป
ภูมิศาสตร์ เศรษฐกิจ และวัฒนธรรม นั้นมีส่วนเสมอกันในการก่อร่างสภาพการเมืองของยุโรปในปัจจุบัน
การเมืองยุโรปสมัยใหม่นั้นถูกครอบงำโดยสหภาพยุโรป ตั้งแต่การล่มสลายของม่านเหล็กและการพังทลายของบล็อกตะวันออกของรัฐคอมมิวนิสต์ ด้วยการสิ้นสุดของสงครามเย็น สหภาพยุโรปได้ขยายไปทางตะวันออก และรวมเอารัฐสมาชิก 27 รัฐ ซึ่งมีตัวแทนในรัฐสภายุโรป

**ดูเพิ่ม**
 องค์กรระหว่างประเทศในยุโรป- การเมืองสหภาพยุโรป- ยุโรป- วัฒนธรรมยุโรป- เศรษฐกิจยุโรป- ภูมิศาสตร์ยุโรป- ประวัติศาสตร์ยุโรป
ท่าอากาศยานเบอร์ลินเทเกิล

ท่าอากาศยานเบอร์ลิน-เทเกิล "ออทโท ลิเลียนธาล" (Flughafen Berlin-Tegel „Otto Lilienthal“) EDDT เป็นท่าอากาศยานนานาชาติหลักในกรุงเบอร์ลิน ประเทศเยอรมนี ตั้งอยู่ในแขวงเทเกิล ตอนเหนือของเขตไรนิคเคินดอร์ฟ จุดเด่นของท่าอากาศยานเทเกิลคืออาคารท่าทรงหกเหลี่ยมล้อมรอบพื้นที่เปิด ซึ่งทำให้ระยะเดินจากเครื่องบินถึงทางออกท่านั้นสั้นเพียง 30 เมตรใน พ.ศ. 2550 ท่าอากาศยานนี้ให้บริการผู้โดยสารมากกว่า 13,350,000 ราย
และได้ปิดตัวลงแล้วเมื่อวันที่ 8 พฤศจิกายน พ.ศ 2563

**อ้างอิง**
เทเกิล
เบอร์ลินเทเกิล
บ
หมวดหมู่:ท่าอากาศยานที่ปิดกิจการในปี พ.ศ. 2563
สุรนันทน์ เวชชาชีวะ

สุรนันทน์ เวชชาชีวะ (เกิด 10 พฤษภาคม พ.ศ. 2504) ชื่อเล่น ปุ้ม เป็นอดีตรัฐมนตรีประจำสำนักนายกรัฐมนตรี ในรัฐบาล ดร.ทักษิณ ชินวัตร และอดีตเลขาธิการนายกรัฐมนตรี ในรัฐบาล ยิ่งลักษณ์ ชินวัตร อดีตสมาชิกสภาผู้แทนราษฎร สังกัดพรรคไทยรักไทย และเป็นหนึ่งในกรรมการบริหารพรรคไทยรักไทยที่ถูกตัดสิทธิ์ทางการเมือง

**ประวัติ**
สุรนันทน์ เวชชาชีวะ มีชื่อเล่นว่า ปุ้ม เกิดเมื่อวันที่ 10 พฤษภาคม พ.ศ. 2504 เป็นบุตรชายของนายนิสสัย เวชชาชีวะ
กับนางมารินา อิศรเสนา ณ อยุธยา (ธิดาหลวงพิสูจน์พาณิชยลักษณ์ (หม่อมหลวงเพิ่มยศ อิศรเสนา)) จบปริญญาตรีเศรษฐศาสตร์การเมืองที่วิลเลี่ยมส์คอลเลจ ปริญญาโทความสัมพันธ์ระหว่างประเทศที่มหาวิทยาลัยโคลัมเบีย และปริญญาโทการบริหารที่สถาบันศศินทร์ จุฬาลงกรณ์มหาวิทยาลัย

**การทำงาน**
สุรนันทน์เริ่มการทำงาน จากการเป็นเจ้าหน้าที่วิเคราะห์นโยบายและแผน กองวางแผนส่วนรวม สำนักงานคณะกรรมการพัฒนาการเศรษฐกิจและสังคมแห่งชาติ และงานเอกชน ในกลุ่มบริษัทบ้านฉางและบริษัทธรรมนิติ
เริ่มต้นงานการเมือง จากการลงรับสมัครเลือกตั้ง สมาชิกสภาผู้แทนราษฎร (ส.ส.) กรุงเทพมหานคร ในปี พ.ศ. 2538 และปี พ.ศ. 2539 สังกัดพรรคพลังธรรม แต่ไม่ได้รับการเลือกตั้ง
จากนั้นในปี พ.ศ. 2544 ปฏิบัติหน้าที่รองโฆษกพรรคไทยรักไทย และโฆษกพรรคไทยรักไทย ในปี พ.ศ. 2544 ได้รับเลือกตั้งเป็น ส.ส.ระบบบัญชีรายชื่อ ของพรรคไทยรักไทย  รองเลขาธิการนายกรัฐมนตรี   และ ปี พ.ศ. 2548 ได้รับแต่งตั้งให้ดำรงตำแหน่ง รัฐมนตรีประจำสำนักนายกรัฐมนตรี ในรัฐบาล พ.ต.ท.ทักษิณ ชินวัตร จนถูกรัฐประหารเมื่อวันที่ 19 กันยายน 2549 เป็นหนึ่งใน 111 คนที่ถูกถอดสิทธิในการเลือกตั้ง ผันตัวเองเป็นผู้ดำเนินรายการ โดยเริ่มจาก "สุรนันทน์วันนี้"  "The Commentator" "Brain Wake" (Voice TV) "คุยกันวันเสาร์" (TNN 24) รวมถึงจัดรายการออนไลน์ผ่านช่องยูทูบของ หนังสือพิมพ์มติชน ในชื่อรายการ Hellmet Show ร่วมกับ พิชญ์ พงษ์สวัสดิ์ เขียนคอลัมน์ในหนังสือพิมพ์ Bangkok Post และสยามรัฐ รวมถึงมีกิจการร้านกาแฟและร้านจำหน่ายจักรยาน "เบรนเวค" อีกด้วย
ตั้งแต่เดือนมีนาคม พ.ศ. 2555 สุรนันทน์เข้ารับตำแหน่งโฆษกประจำตัวนายกรัฐมนตรียิ่งลักษณ์ ชินวัตร และต่อมาได้รับแต่งตั้งเป็นเลขาธิการนายกรัฐมนตรี ในเดือนมิถุนายนปีเดียวกัน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 24
ในปี 2565 เขาได้เข้าร่วมงานเป็นรองหัวหน้าพรรคสร้างอนาคตไทย​ และได้ลาออกในเดือนธันวาคมปีเดียวกัน

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์ส่วนตัว date=2009-06-30 - suranand
หมวดหมู่:สกุลเวชชาชีวะ
หมวดหมู่:ราชสกุลอิศรเสนา
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคพลังธรรม
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:นักการเมืองพรรคเพื่อไทย
หมวดหมู่:พรรคสร้างอนาคตไทย
หมวดหมู่:นักจัดรายการวิทยุ
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อะลาบาสเทอร์

อะลาบาสเทอร์(Alabaster) เป็นแร่ที่อยู่ในกลุ่มของยิปซัมและแคลไซต์

**ประโยชน์**
แร่อะลาบาสเทอร์ส่วนมากจะถูกใช้ในอุตสาหกรรมการแกะสลักหิน ซึ่งสามารถพบได้ทั่วไปในงานแกะสลักต่างๆ ภายในโบสถ์ทางศาสนาคริสต์
หมวดหมู่:แร่แคลเซียม
หมวดหมู่:แร่คาร์บอเนต
หมวดหมู่:แร่ซัลเฟต
ภาษาโปลาเบียน

ภาษาโปลาเบียน เป็นกลุ่มภาษาถิ่นในกลุ่มภาษาสลาฟ ซึ่งเคยพูดกันในบริเวณที่เป็นตอนเหนือของประเทศเยอรมนีในปัจจุบัน: รัฐเมคเลินบวร์ค-ฟอร์พ็อมเมิร์น, บรันเดินบวร์ค, ซัคเซิน-อันฮัลท์, ส่วนตะวันออกของนีเดอร์ซัคเซิน และชเลสวิช-ฮ็อลชไตน์ ภาษานี้สูญหายไปในคริสต์ศตวรรษที่ 18
รหัสภาษาสากลของภาษาโปลาเบียนคือ ISO 639-1: (ไม่มี), ISO 639-2: sla, ISO 639-3: pox

**อ้างอิง**
Słownik etymologiczny języka Drzewian połabskich, Part 1: ed. Tadeusz Lehr-Spławiński & Kazimierz Polański, Wrocław, 1962, from Part 2 on: ed. K. Polański, Wrocław, 1971-
*Kazimierz Polański & Janusz Sehnert: Polabian-English Dictionary. The Hague: Mouton 1967
ปโลาบีเยน
ปโลาบีเยน
กลุ่มภาษาตุงกูซิกใต้

กลุ่มภาษาตุงกูซิกใต้ (Southern Tungusic languages) เป็นกลุ่มภาษาในกลุ่มภาษาตุงกูซิก ใช้พูดทางตะวันออกเฉียงใต้สุดของประเทศรัสเซีย (คาบารอฟสค์, ปรีมอร์สกี และซาคาลิน) และทางตะวันออกเฉียงเหนือของประเทศจีน กลุ่มภาษาตุงกูซิกใต้นี้ แบ่งย่อยได้เป็นสองกลุ่มคือ - กลุ่มตะวันออกเฉียงใต้ แบ่งออกได้อีกสองกลุ่มย่อยคือกลุ่มภาษานานาช ได้แก่ ภาษานาไน ภาษาโอโรก และภาษาอุลช์ ซึ่งพบในประเทศรัสเซีย และกลุ่มภาษาอูดีเฮ ได้แก่  ภาษาโอโรช ภาษาอูดีเฮ ซึ่งพบในประเทศรัสเซียเช่นกัน- กลุ่มตะวันตกเฉียงใต้ เป็นกลุ่มภาษาที่พบในประเทศจีน ได้แก่ภาษาแมนจูของชาวแมนจูผู้ก่อตั้งราชวงศ์ชิงในประเทศจีน ภาษาซิเบที่ใช้พูดในซินเจียงโดยลูกหลานของชาวแมนจู และ ภาษาจูร์เชน ซึ่งเป็นภาษาที่ตายแล้ว


**อ้างอิง**
  Ethnologue entry for Southern Tungusic languages
หมวดหมู่:ตระกูลภาษาอัลไต
กลุ่มภาษาเชียง

กลุ่มภาษาเชียง เป็นตระกูลภาษาย่อยทิเบต-พม่าตะวันออกเฉียงเหนือ ใช้พูดในทิเบตและบางบริเวณทางตะวันตกของจีน มีสมาชิก 12 ภาษาได้แก่ ภาษาเจียรง ภาษาเชียงเหนือ ภาษาเชียงใต้ ภาษาเอ้อกง ภาษาซาบา ภาษากุยชง ภาษามูยา ภาษาเอ้อซู ภาษาโชโย ภาษานาร์มูยี ภาษาชีซิง ภาษาปูมี และภาษาตันกัตอาจจะอยู่ในกลุ่มนี้ด้วยแต่ยังมีข้อโต้แย้งอยู่

**อ้างอิง**
 Bradley, David. (1997). Tibeto-Burman languages and classification. In D. Bradley (Ed.), Papers in South East Asian linguistics: Tibeto-Burman languages of the Himalayas (No. 14, pp. 1-71). Canberra: Pacific Linguistics.- Sun, Hongkai. (1983). The nationality languages in the six valleys and their language branches. Yunnan Minzuxuebao, 3, 99-273. 

**แหล่งข้อมูลอื่น**
 Ethnologue:  Qiangic- Ethnologue:  Tangut-Qiang-  Site on Qiangic languages (French and Chinese) date=2006-11-26 
หมวดหมู่:ตระกูลภาษาจีน-ทิเบต
หมวดหมู่:ภาษาในประเทศจีน
เกอไทต์

เกอไทต์ (Goethite) เป็นแร่เหล็กออกไซต์ ซึ่งถูกตั้งชื่อโดยผู้รู้รอบด้านชาวเยอรมัน โยฮันน์ โวล์ฟกัง ฟอน เกอเท 

**ประโยชน์**
ใช้ในอุตสาหกรรมการถลุงเหล็ก และอุตสาหกรรมการย้อมสี

**แหล่งที่พบ**
สามารถพบได้ในประเทศคิวบา ออสเตรเลีย อังกฤษ และในรัฐโคโลราโด จอร์เจีย เทนเนสซี มิชิแกน มินนิโซตา มิสซูรี เวอร์จิเนียและแอละแบมาในสหรัฐอเมริกา
นอกจากนี้ทางองค์การนาซ่าได้พบว่ามีแร่เกอไทต์ อยู่ในแหล่งน้ำบนดาวอังคารอยู่ด้วยเช่นกัน

**อ้างอิง**

**แหล่งข้อมูลอื่น**
หมวดหมู่:แร่เหล็ก
หมวดหมู่:แร่ออกไซด์
ภาษาอัมบาลา

ภาษาอัมบาลา (Ambala) เป็นภาษากลุ่มซัมบัลมีผู้พูดมากกว่า 2,000 คนในพ.ศ. 2547 ใช้พูดในชุมชนชาวเอตาในซัมบาเลโญ ซานมาร์เซลิโน กัสติเญโฆส ในเมืองโอโลงาโป และในดีนาลูปีฮัน เมืองบาตาอัน
อัมบาลา
ภาษาสูญแล้ว

จากคำนิยามจำนวนหนึ่ง ภาษาสูญแล้ว (extinct language) คือภาษาที่ปัจจุบันไม่มีผู้พูดแล้ว ในขณะที่ ภาษาตายแล้ว (dead language) คือภาษาที่ไม่มีผู้พูดในฐานะภาษาหลักแล้ว 
โดยปกติแล้วกระบวนการที่จะนำไปสู่การเป็นภาษาสูญนั้นจะเกิดขึ้นเมื่อภาษาหนึ่ง ๆ ได้ผ่านการตายของภาษาในระหว่างที่ถูกแทนที่ด้วยภาษาอื่น ตัวอย่างเช่น ภาษาคอปติกที่ถูกแทนที่ด้วยภาษาอาหรับ และภาษาชนพื้นเมืองอเมริกันจำนวนมากที่ถูกแทนที่ด้วยภาษาอังกฤษ ฝรั่งเศส สเปน หรือโปรตุเกส
ในหลายกรณี ภาษาสูญแล้วยังถูกใช้เพื่อประโยชน์ทางวิทยาศาสตร์ กฎหมาย หรือศาสนาเช่น ภาษาสลาวอนิกคริสตจักรโบราณ อเวสตะ คอปติก ทิเบตโบราณ กีเอซ นั้นเป็นภาษาในภาษากลุ่มสูญ

**อ้างอิง ==
สัญญาอนุญาตสาธารณะทั่วไปแบบผ่อนปรนของกนู

เครื่องหมายการค้าของกนิว
สัญญาอนุญาตสาธารณะทั่วไปแบบผ่อนปรนของกนู หรือ แอลจีพีแอล (GNU Lesser General Public License, LGPL) เป็นสัญญาอนุญาตของซอฟต์แวร์เสรีรูปแบบหนึ่ง คล้ายคลึงกับสัญญาอนุญาตสาธารณะทั่วไปของกนิวหรือจีพีแอล ซึ่งจัดทำโดยมูลนิธิซอฟต์แวร์เสรีเช่นกัน แอลจีพีแอลถูกเขียนขึ้นเมื่อปี พ.ศ. 2534 และดัดแปลงเมื่อ พ.ศ. 2542 โดย ริชาร์ด สตอลล์แมน โดยได้รับคำปรึกษาจาก อีเบน โมเกลน
แอลจีพีแอลใช้งานส่วนใหญ่กับไลบรารีมากกว่าตัวซอฟต์แวร์ โดยข้อแตกต่างระหว่างกับจีพีแอลคือ ตัวแอลจีพีแอลสามารถเชื่อมเข้ากับซอฟต์แวร์ทั่วไปได้ ไม่จำเป็นต้องเป็นแอลจีพีแอลหรือจีพีแอลเหมือนกัน นั่นคือ "การผ่อนปรน" กว่าตามชื่อสัญญาอนุญาตนั่นเอง
ซอฟต์แวร์ของมอซิลลาและโอเพนออฟฟิศดอตอ็อกใช้สัญญาอนุญาตแอลจีพีแอล

**อ้างอิง**
หมวดหมู่:โครงการกนู
หมวดหมู่:สัญญาอนุญาตและใบอนุญาต
กล้ามเนื้อฟรอนทาลิส

กล้ามเนื้อฟรอนทาลิส (Frontalis muscle) เป็นกล้ามเนื้อบางๆ ตั้งอยู่บริเวณด้านหน้าของศีรษะ รูปสี่เหลี่ยมผืนผ้า และเกาะกับพังผืดชั้นผิว (superficial fascia) มีลักษณะกว้างกว่ากล้ามเนื้อออกซิปิตาลิส (Occipitalis) และใยของกล้ามเนื้อนี้ยังยาวและสีซีดกว่ากล้ามเนื้อออกซิปิตาลิส กล้ามเนื้อนี้ไม่มีจุดเกาะอยู่กับกระดูก
ใยกล้ามเนื้อส่วนใกล้กลาง (medial) ต่อเนื่องกับใยของกล้ามเนื้อโปรเซอรัส (Procerus) ใยกล้ามเนื้อตรงกลางร่วมไปกับกล้ามเนื้อคอร์รูเกเตอร์ ซูเปอร์ซิลิไอ (Corrugator supercilii) และกล้ามเนื้อหลับตา (Orbicularis oculi) ยึดเกาะกับผิวหนังของคิ้ว และใยกล้ามเนื้อด้านข้างรวมกับกล้ามเนื้อหลับตาเหนือส่วนยื่นกระดูกหน้าผากจดกระดูกโหนกแก้ม (zygomatic process of the frontal bone)
จากจุดเกาะดังกล่าว ใยกล้ามเนื้อทอดตัวขึ้นไปด้านบน และเชื่อมกับกาเลีย อโพนิวโรติกา (galea aponeurotica) ใต้ต่อรอยประสานคร่อมขม่อมหน้า (coronal suture)
ขอบด้านใกล้กลางของกล้ามเนื้อฟรอนทาลิสาเชื่อมร่วมกันเหนือต่อสันจมูก แต่ระหว่างกล้ามเนื้อออกซิปิตาลิสเป็นช่องว่างที่มีความผันแปร เป็นที่อยู่ของกาเลีย อโพนิวโรติกา
ในตำราบางเล่มจัดกล้ามเนื้อนี้เป็นส่วนหนึ่งของกล้ามเนื้อออกซิปิโตฟรอนทาลิส (occipitofrontalis muscle)
หน้าที่หลักของกล้ามเนื้อนี้ต่อคิ้ว คือการยกหรือเลิกคิ้ว (ทำหน้าที่ตรงข้ามกับส่วนเบ้าตาของกล้ามเนื้อหลับตา (orbital portion of the orbicularis)) โดยเฉพาะอย่างยิ่งเมื่อมองขึ้นไปด้านบน และยังทำหน้าที่เมื่อวัตถุที่มองอยู่ไกลหรือมัวมาก

**ภาพอื่นๆ**

**อ้างอิง**

**แหล่งข้อมูลอื่น**
 fron- frontal+belly+of+occipitofrontalis+muscle-  PTCentral date=2005-08-04 
ฟรอนทาลิส
แม่แบบ:EMedicine/doc

==Notes on use**
This template may be used to externally link to eMedicine articles.
It requires at least two parameters giving the medical field and topic number, but may optionally have a third parameter giving alternative text of the disease name.
Hence: 
Gives: 43
Whilst 
Gives: Asthma

**eMedicine URLs**
This template configures the url for: 
__NOEDITSECTION__
en:Template:EMedicine
hu:Sablon:EMedicine
กล้ามเนื้อดีเพรสเซอร์ ซูเปอร์ซิลิไอ

กล้ามเนื้อดีเพรสเซอร์ ซูเปอร์ซิลิไอ (Depressor Supercilii) เป็นกล้ามเนื้อตาของร่างกายมนุษย์ ธรรมชาติของกล้ามเนื้อนี้ยังคงเป็นที่ถกเถียงกันในปัจจุบัน ตำราทางกายวิภาคศาสตร์บางเล่มนับกล้ามเนื้อนี้เป็นกล้ามเนื้อมัดหนึ่ง (เช่น Netter, et al) แต่ผู้เขียนส่วนใหญ่นับกล้ามเนื้อนี้เป็นส่วนหนึ่งของกล้ามเนื้อหลับตา (orbicularis oculi) 
ในทางตรงกันข้าม ตจแพทย์, จักษุแพทย์, และศัลยแพทย์พลาสติกจำนวนมากนับกล้ามเนื้อดีเพรสเซอร์ ซูเปอร์ซิลิไอเป็นกล้ามเนื้อมัดหนึ่งแยกออกมา และทำหน้าที่เฉพาะในการเคลื่อนไหวคิ้วและผิวหนังบริเวณแสกหน้า.

**จุดเกาะต้นและจุดเกาะปลาย**
กล้ามเนื้อดีเพรสเซอร์ ซูเปอร์ซิลิไอมีจุดเกาะต้นที่ขอบเบ้าตาด้านใกล้กลาง (medial orbital rim) ใกล้กับกระดูกแอ่งถุงน้ำตา (lacrimal bone) และมีจุดเกาะปลายบนมุมด้านใกล้กลางของกระดูกเบ้าตา ใต้ต่อกล้ามเนื้อคอร์รูเกเตอร์ ซูเปอร์ซิลิไอ (corrugator supercilii) ในบางครั้งอาจพบปลายจุดเกาะมี 2 อัน แต่โดยทั่วไปแล้วจะมีเพียง 1 จุด

**ดูเพิ่ม**
 กล้ามเนื้อคอร์รูเกเตอร์ ซูเปอร์ซิลิไอ

**อ้างอิง**

**แหล่งข้อมูลอื่น**
 df=dmy-all.-  Illustration in Facial Action Coding System- 134 - "Botox Injections for Hyperfunctional Facial Lines"- Depressor+supercilii
ดีเพรสเซอร์ ซูเปอร์ซิลิไอ
กล้ามเนื้อคอร์รูเกเตอร์ ซูเปอร์ซิลิไอ

กล้ามเนื้อคอร์รูเกเตอร์ ซูเปอร์ซิลิไอ (Corrugator supercilii) เป็นกล้ามเนื้อขนาดเล็ก แคบ รูปร่างเป็นพีระมิด ตั้งอยู่ที่หัวคิ้ว ใต้ต่อกล้ามเนื้อฟรอนทาลิส (Frontalis) และกล้ามเนื้อหลับตา (Orbicularis oculi)
กล้ามเนื้อนี้เริ่มจากปลายด้านใกล้กลางของโหนกคิ้ว (superciliary arch) และใยกล้ามเนื้อทอดไปทางด้านบนและด้านข้าง ระหว่างส่วนหนังตา (palpebral portion) และส่วนเบ้าตา (orbital portion) ของกล้ามเนื้อหลับตา และเข้าเกาะปลายที่พื้นผิวชั้นลึกของผิวหนัง เหนือต่อกึ่งกลางของโค้งเบ้าตา (orbital arch)

**หน้าที่**
กล้ามเนื้อคอร์รูเกเตอร์ทำหน้าที่ดึงหัวคิ้วลงและเข้ากึ่งกลาง ทำให้เกิดรอยย่นในแนวตั้งของหน้าผาก เป็นกล้ามเนื้อหลักที่ทำให้หน้าบึ้งเมื่อเกิดความรู้สึกไม่พึงพอใจ

**ภาพอื่นๆ**

**แหล่งข้อมูลอื่น**
 crr- -751501235- Corrugator+supercilii+muscle
คอร์รูเกเตอร์ ซูเปอร์ซิลิไอ
กล้ามเนื้อโปรเซอรัส

กล้ามเนื้อโปรเซอรัส (Procerus) เป็นแผ่นกล้ามเนื้อรูปพีระมิดขนาดเล็ก ลึกต่อเส้นประสาทซุพีเรียร์ออบิทัล (superior orbital nerve) , หลอดเลือดแดงซุปปราออบิทัล (Supra-orbital artery) , และหลอดเลือดดำซุปปราออบิทัล (Supraorbital vein)

**จุดเกาะต้นและจุดเกาะปลาย**
จุดเกาะต้นของกล้ามเนื้อโปรเซอรัสเป็นเส้นใยเอ็นกล้ามเนื้อจากพังผืดที่คลุมเหนือส่วนล่างของกระดูกจมูก และส่วนบนของกระดูกอ่อนแลทเทอรัลนาซัล (lateral nasal cartilage)
กล้ามเนื้อนี้มีจุดเกาะปลายที่ผิวหนังเหนือต่อส่วนล่างของหน้าผากระหว่างคิ้วทั้งสอง เส้นใยของกล้ามเนื้อนี้ทอดรวมกับใยกล้ามเนื้อฟรอนทาลิส (Frontalis)

**หน้าที่**
กล้ามเนื้อโปรเซอรัสทำหน้าที่ช่วยดึงส่วนของผิวหนังระหว่างหัวคิ้วลง ช่วยดึงให้รูจมูกกว้างขึ้น นอกจากนี้ยังช่วยทำหน้าที่ในการแสดงสีหน้าโกรธ

**แหล่งข้อมูลอื่น**
 pro- -1268055984- Procerus+muscle
ปโรเซอรัส
กล้ามเนื้อนาซาลิส

กล้ามเนื้อนาซาลิส (nasalis) (กล้ามเนื้อคอมเพรสเซอร์ นาริส (compressor naris)) เป็นกล้ามเนื้อที่เหมือนหูรูดของจมูกซึ่งทำหน้าที่ในการหดหรือกดกระดูกอ่อนจมูก (nasal cartilage) ประกอบด้วย 2 ส่วน คือ ส่วนทรานสเวอร์ส และ ส่วนเอลาร์- ส่วนทรานสเวอร์ส (transverse part) เริ่มจากกระดูกขากรรไกรบน (maxilla) ด้านบนและด้านข้างต่อแอ่งเพดานปากหลังฟันตัด (incisive fossa) ใยของกล้ามเนื้อยื่นไปทางด้านบนและด้านใกล้กลาง ยื่นแผ่เข้าไปในแผ่นพังผืดบางๆ ซึ่งต่อเนื่องกับสันจมูกเชื่อมกับกล้ามเนื้ออีกข้างหนึ่ง และเชื่อมกับพังผืดของกล้ามเนื้อโปรเซอรัส (Procerus)- ส่วนเอลาร์ (alar part) ยึดเกาะกับปลายหนึ่งของกระดูกอ่อนปีกจมูกชิ้นใหญ่ (greater alar cartilage) และอีกปลายหนึ่งกับผิวหนังที่ปลายจมูก
ในตำราบางเล่มแบ่งกล้ามเนื้อออกเป็น กล้ามเนื้อคอมเพรสเซอร์ นาริส และ ไดเลเตอร์ นาริส (dilator naris) 

**ภาพอื่นๆ**

**อ้างอิง**

**แหล่งข้อมูลอื่น**
 Nasalis+muscle-  Interactive diagram at ivy-rose.co.uk
นาซาลิส
จักรพรรดินีชุง

จักรพรรดินีชุง (왕후심청;Wanghu simcheong)เป็นภาพยนตร์การ์ตูนแบบภาพเคลื่อนไหวของเกาหลีเหนือและเกาหลีใต้ กำกับการแสดงโดยเนลสัน ชิน (Nelson Shin) ชินใช้เวลา 8 ปีในการผลิต งานที่เกี่ยวกับการสร้างภาพเคลื่อนไหวทำในเกาหลีเหนือที่สตูดิโอภาพยนตร์สำหรับเด็กโชซัน เสียงพากษมีทั้งสำเนียงของเกาหลีเหนือและเกาหลีใต้ ซึ่งเป็นเพราะความแตกต่างทางด้านภาษาระหว่างประเทศทั้งสอง แต่รุ่นที่เผยแพร่ในระดับนานาชาติใช้สำเนียงของเกาหลีใต้ เป็นภาพยนตร์เรื่องแรกที่เปิดตัวพร้อมกันทั้งในเกาหลีเหนือและเกาหลีใต้เมื่อ 12 สิงหาคม พ.ศ. 2548 ภาพยนตร์นี้ได้รับรางวัลจำนวนมากในเกาหลี เรื่องราวของภาพยนตร์เกี่ยวกับนิทานพื้นบ้านของเกาหลี เกี่ยวกับลูกสาวกตัญญูที่เสียสละให้พ่อที่ตาบอดกลับมามองเห็นได้

**ดูเพิ่ม**
 เว็บไซต์ทางการ date=2005-08-13 
*title=Empress Chung- Article date=2006-05-21 
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์เกาหลี
หมวดหมู่:ภาพยนตร์ที่มีฉากในประเทศเกาหลี
วัลเทอร์ โกรพีอุส

วัลเทอร์ อาด็อล์ฟ เกออร์ค โกรพีอุส (Walter Adolph Georg Gropius; 18 พฤษภาคม ค.ศ. 1883 – 5 กรกฎาคม ค.ศ. 1969) หรือที่เรียกกันโดยทั่วไปว่า วัลเทอร์ โกรเพียส เป็นสถาปนิกชาวชาวเยอรมันและเป็นผู้ก่อตั้งเบาเฮาส์ ในไวมาร์ เมื่อปี ค.ศ. 1919 ซึ่งถือเป็นโรงเรียนด้านการออกแบบและศิลปะสมัยใหม่แห่งแรก ๆ ของโลก ที่เริ่มผสานความสวยงามเข้ากับการใช้สอยในชีวิตประจำวัน
โกรพีอุส ถือเป็นหนึ่งในมาสเตอร์คนสำคัญด้านสถาปัตยกรรมที่ได้รับการยกย่องเช่นเดียวกับอัลวาร์ อาลโต ลูทวิช มีส ฟัน แดร์ โรเออ แฟรงก์ ลอยด์ ไรต์ และเลอกอร์บูซีเย ว่าเป็นผู้บุกเบิกสถาปัตยกรรมสมัยใหม่ ซึ่งได้กลายเป็นรากฐานการเรียนและการออกแบบมาจนถึงปัจจุบัน หรือที่เรียกว่า สถาปัตยกรรมสากล
เขาเกิดและเติบโตในตระกูลที่ค่อนข้างมีฐานะในราชอาณาจักรปรัสเซีย จักรวรรดิเยอรมัน โดยมีญาติหลายคนเป็นสถาปนิกรวมถึงนักการเมือง เขาได้รับใช้ชาติโดยการเป็นทหารในช่วงสงครามโลกครั้งที่ 1 จนเมื่อสงครามยุติเขาได้หันมาสนใจในสถาปัตยกรรม จนได้มาเปิดโรงเรียนเบาเฮาส์ขึ้นในปี 1919 และในเวลาต่อมาในกลายเป็นโรงเรียนการออกแบบที่มีชื่อเสียงที่สุดแห่งหนึ่งของโลก ต่อมาในช่วงที่นาซีเยอรมนีได้เข้ามามีอิทธิพลมากขึ้น ซึ่งมีแนวคิดด้านสถาปัตยกรรมต่างจากของโกรพีอุสอย่างรุนแรง จึงทำให้เขาต้องปิดโรงเรียนเบาเฮาส์ลง แล้วลี้ภัยออกจากเยอรมนีภายใต้การช่วยเหลือจากเพื่อนสถาปนิกชาวอังกฤษ จากนั้นโกรพีอุส ก็ได้เดินทางไปปูรากฐานด้านสถาปัตยกรรมสมัยใหม่ที่สหรัฐอเมริกา ที่รัฐแมสซาชูเซตส์ โดยเขาได้เป็นอาจารย์และคณบดีประจำบัณฑิตวิทยาลัยการออกแบบ มหาวิทยาลัยฮาร์วาร์ด ตั้งแต่ปี 1937-1952 นอกจากนี้เขายังเป็นอาจารย์พิเศษในช่วงท้าย ๆ ของชีวิตที่ MIT ก่อนจะเสียชีวิตลงเมื่อวันที่ 5 กรกฎาคม ค.ศ. 1969

**อ้างอิง**

**แหล่งข้อมูลอื่น**
  Masters of Modernism-  Walter Gropius' house, Lincoln, Massachusetts date=2004-09-27 -  On the Interbau apartments เกี่ยวกับอะพาร์ตเมนต์อินเทอร์เบา-  Impington Village College — ตัวอย่างงานของโกรพีอุสในสหราชอาณาจักร-  Fagus works date=2008-03-10  -  Bauhaus in America date=2007-06-02  ภาพยนตร์สารคดี "เบาเฮาส์ในอเมริกา" สร้างในปี ค.ศ. 1995 แสดงอิทธิพลทางความคิดของโกรพีอุสและคนอื่น ๆ ในวงการออกแบบและสถาปัตยกรรมอเมริกัน-  Designer portrait on rosenthalusa.com-  ข้อมูลเกี่ยวกับปีแรก ๆ ของโกรพีอุสในเบาเฮาส์
หมวดหมู่:สถาปนิกชาวอเมริกัน
หมวดหมู่:สถาปนิกชาวเยอรมัน
หมวดหมู่:บุคคลจากเบอร์ลิน
กล้ามเนื้อไดเลเตอร์ นาริส

กล้ามเนื้อไดเลเตอร์ นาริส (Dilator naris muscle) เป็นส่วนหนึ่งของกล้ามเนื้อนาซาลิส ประกอบด้วยส่วนหลัง (โพสทีเรียร์) และส่วนหน้า (แอนทีเรียร์)- ไดเลเตอร์ นาริส โพสทีเรียร์ (Dilator naris posterior) บางส่วนตั้งอยู่ใต้ต่อกล้ามเนื้อลีเวเตอร์ เลบิไอ ซุพีเรียริส (Levator labii superioris) เริ่มจากมุมของรอยเว้าจมูก (nasal notch) ของกระดูกขากรรไกรบน (maxilla) และจากกระดูกอ่อนปีกจมูกชิ้นเล็ก (lesser alar cartilages) และมีจุดเกาะปลายที่ผิวหนังใกล้กับของของรูจมูก- ไดเลเตอร์ นาริส แอนทีเรียร์ (Dilator naris anterior) เป็นเส้นใยกล้ามเนื้อละเอียดที่ทอดผ่านจากกระดูกอ่อนปีกจมูกชิ้นใหญ่ (greater alar cartilage) ไปยังผิวหนังใกล้กับของของรูจมูก และตั้งอยู่ด้านหน้ากล้ามเนื้อไดเลเตอร์ นาริส โพสทีเรียร์

**แหล่งข้อมูลอื่น**
 doi=
ดไเลเตอร์ นาริส
กล้ามเนื้อดีเพรสเซอร์ เซปไต นาไซ

กล้ามเนื้อดีเพรสเซอร์ เซปไต นาไซ (Depressor septi หรือ Depressor alœ nasi) เป็นกล้ามเนื้อบนใบหน้าที่มีจุดเกาะต้นที่แอ่งเพดานปากหลังฟันตัด (incisive fossa) ของกระดูกขากรรไกรบน ใยของกล้ามเนื้อทอดขึ้นไปเกาะปลายที่ผนังกลางจมูก (nasal septum) และส่วนหลังของส่วนปีกของกล้ามเนื้อนาซาลิส (nasalis muscle) กล้ามเนื้อนี้วางตัวระหว่างเยื่อเมือก (mucous membrane) และโครงสร้างกล้ามเนื้อของริมฝีปาก

**หน้าที่**
กล้ามเนื้อดีเพรสเซอร์ เซปไต นาไซเป็นกล้ามเนื้อต้านโดยตรงของกล้ามเนื้ออื่นๆ ของจมูก ทำหน้าที่ดึงปีกจมูกลง และหดรูจมูก

**แหล่งข้อมูลอื่น**
 depressor+septi+nasi+muscle-  Anatomy at revisionrhinoplasty.com date=2008-07-29 
ดีเพรสเซอร์ เซปไต นาไซ
กล้ามเนื้อลีเวเตอร์ เลบิไอ ซุพีเรียริส อลีควี นาไซ

กล้ามเนื้อลีเวเตอร์ เลบิไอ ซุพีเรียริส อัลลีค นาไซ (levator labii superioris alaeque nasi muscle) เป็นกล้ามเนื้อที่อยู่บนใบหน้า ชื่อของกล้ามเนื้อเป็นภาษาละตินแปลว่า กล้ามเนื้อที่ยกริมฝีปากบนและยกปีกจมูก กล้ามเนื้อนี้เป็นกล้ามเนื้อที่มีชื่อยาวที่สุดในบรรดากล้ามเนื้อในร่างกายของสัตว์

**จุดเกาะ**
กล้ามเนื้อนี้มีจุดเกาะต้นที่ส่วนบนของส่วนยื่นขากรรไกรบนจดกระดูกหน้าผาก (frontal process of the maxilla) และมีจุดเกาะปลายที่ผิวหนังของส่วนข้างของรูจมูกและริมฝีปากบน

**หน้าที่**
กล้ามเนื้อลีเวเตอร์ เลบิไอ ซุพีเรียริส อัลลีค นาไซทำหน้าที่ขยายรูจมูกและยกริมฝีปากบน ทำให้เกิดเสียงขู่คำราม

**ดูเพิ่ม**
 กล้ามเนื้อลีเวเตอร์ เลบิไอ ซุพีเรียริส

**แหล่งข้อมูลอื่น**
 -1986396080- llsa- Levator+labii+superioris+alaeque+nasi+muscle
ลีเวเตอร์ เลบิไอ ซุพีเรียริส อัลลีค นาไซ
หมวดหมู่:โรงพยาบาลในประเทศเยอรมนี

เยอรมนี
เยอรมนี
หมวดหมู่:สิ่งก่อสร้างในประเทศเยอรมนีแบ่งตามประเภท
หมวดหมู่:องค์การแพทย์และสุขภาพในประเทศเยอรมนี
ชารีเท

สัญลักษณ์ชารีเท
ไฟล์:Charité (Berlin).jpg|thumb|right|250px|วิทยาเขต Charité Campus Mitte ในเขตเบอร์ลิน-มิทเทอ
ชารีเท (Charité) เป็นโรงพยาบาลมหาวิทยาลัยที่ใหญ่ที่สุดในยุโรป ตามที่อ้างในปี พ.ศ. 2546 หลังจากการรวมวิทยาเขตสี่แห่งเข้าด้วยกัน Charité - Universitätsmedizin Berlin (ชารีเท - โรงพยาบาลมหาวิทยาลัย เบอร์ลิน) เป็นวิทยาลัยแพทย์ของมหาวิทยาลัยเสรีแห่งเบอร์ลินและมหาวิทยาลัยฮุมบ็อลท์แห่งเบอร์ลิน

**อ้างอิง**

**แหล่งข้อมูลอื่น**
  Charité
หมวดหมู่:สิ่งก่อสร้างในเบอร์ลิน
หมวดหมู่:สถาบันอุดมศึกษาในเบอร์ลิน
หมวดหมู่:โรงพยาบาลในประเทศเยอรมนี
ปากกาลูกลื่น

ส่วนประกอบต่าง ๆ ของปากกาลูกลื่น
ปากกาลูกลื่น (ballpoint pen) เป็นปากกา ที่มีส่วนปลายคือลูกลื่น ทำจากโลหะเล็ก ๆ  มีเส้นผ่านศูนย์กลางประมาณ 1 ม.ม. ลูกลื่นหมุนได้รอบทิศ และมีขอบเบ้าที่กันไม่ให้ลูกลื่นหลุดออกมา น้ำหมึกจะไหลผ่านท่อแคบ ๆ นี้ ส่วนลูกลื่นที่หมุนไปบนผิวกระดาษ สันที่อยู่ในเบ้าโลหะจะจ่ายน้ำหมึกไปหล่อเลี้ยงลูกลื่น จนเป็นเส้นหมึก ส่วนใหญ่ปากกาลูกลื่นจะเขียนได้ราว 2.5-3.5 กิโลเมตร 

**ประวัติ**
ในปี ค.ศ. 1938 ลาสโล บีโร จิตรกรและนักหนังสือพิมพ์ชาวฮังการี ได้คิดค้นประดิษฐ์ปากกาลูกลื่นขึ้น ต่อมาเกิดสงครามโลกครั้งที่สอง บีโรลี้ภัยไปอยู่ที่อาร์เจนตินา ก่อตั้งบริษัทปากกาที่เขากับน้องชายร่วมกันคิดขึ้น และขายเป็นสิ่งประดิษฐ์ในปี ค.ศ. 1944 จากนั้นก็ได้รับความนิยม เนื่องจากสะดวกในการพกพาและถูกน้ำแล้วน้ำหมึกก็ไม่เลือนหาย

**ประเภทของปากกาลูกลื่น**
ปากกาลูกลื่นที่เรารู้จักกันทั่วไปนั้น ยังสามารถออกเป็นอีกอย่างน้อย 2 ประเภท คือ แบบหัวลูกบอล และหัวลูกกลิ้ง ข้อแตกต่างที่สำคัญระหว่างทั้งสองประเภทนี้ คือ ปากกาแบบหัวลูกบอลนั้น นั้นใช้น้ำหมึกที่มีน้ำมันเป็นส่วนผสมหลัก ซึ่งทำให้มีอายุการใช้งานที่นานกว่า ขณะที่ปากกาลลูกลื่นหัวลูกกลิ้งนั้นจะใช้หมึกที่มีลักษณะเหลวกว่า ซึ่งเชื่อกันว่าช่วยให้ปากกาเขียนได้ลื่นและนุ่มนวลกว่า

**อ้างอิง**
  ปากกาลูกลื่น คอลัมน์รู้ไปโม้ด- ปากกาลูกลื่นทำงานอย่างไร roonnhaidee.com
หมวดหมู่:ปากกา
กล้ามเนื้อลีเวเตอร์ แองกูไล ออริส

กล้ามเนื้อลีเวเตอร์ แองกูไล ออริส (levator anguli oris) เป็นกล้ามเนื้อใบหน้าที่อยู่บริเวณปาก เริ่มจากแอ่งฟันเขี้ยว (canine fossa) ซึ่งอยู่ใต้ต่อรูใต้เบ้าตา (infraorbital foramen)
ใยของกล้ามเนื้อเข้าเกาะปลายที่มุมของปาก ร่วมกับกล้ามเนื้อไซโกมาติคัส (zygomaticus) , ดีเพรสเซอร์ แองกูไล ออริส (depressor anguli oris) , และกล้ามเนื้อหูรูดปาก (Orbicularis oris)

**ภาพอื่นๆ**

**แหล่งข้อมูลอื่น**
 lao- -160759731- Levator+anguli+oris+muscle-  PTCentral date=2005-08-04 
ลีเวเตอร์ แองกูไล ออริส
กล้ามเนื้อไซโกมาติคัส เมเจอร์

กล้ามเนื้อไซโกมาติคัส เมเจอร์ (Zygomatic major) เป็นกล้ามเนื้อในร่างกายมนุษย์ ซึ่งทำหน้าที่ดึงมุมปากไปทางด้านบนและด้านข้าง กล้ามเนื้อนี้มีเส้นประสาทเฟเชียล (facial nerve, CN VII) เลี้ยงเช่นเดียวกับกล้ามเนื้อในการแสดงสีหน้ามัดอื่นๆ
กล้ามเนื้อไซโกมาติคัสเกาะจากโค้งกระดูกโหนกแก้ม (zygomatic arch) ไปยังมุมปาก กล้ามเนื้อนี้ทำหน้าที่ยกมุมปากในขณะที่ยิ้ม

**แหล่งข้อมูลอื่น**
 zmj- 208339005- Zygomaticus+major+muscle-  PTCentral date=2005-08-04 -  Clips of muscle action date=2008-05-16 
ซไโกมาติคัส เมเจอร์
กล้ามเนื้อไซโกมาติคัส ไมเนอร์

กล้ามเนื้อไซโกมาติคัส ไมเนอร์ (zygomaticus minor) เป็นกล้ามเนื้อในการแสดงสีหน้าของมนุษย์ เริ่มจากกระดูกโหนกแก้ม (zygomatic bone) และเข้าเกาะปลายที่ริมฝีปากบน ทำหน้าที่ยกมุมปากและช่วยในการยิ้ม กล้ามเนื้อนี้มีเส้นประสาทเฟเชียล (facial nerve, CN VII) เลี้ยงเช่นเดียวกับกล้ามเนื้อในการแสดงสีหน้ามัดอื่นๆ

**แหล่งข้อมูลอื่น**
 zmn- 214958141-  PTCentral date=2005-08-04 
ซไโกมาติคัส ไมเนอร์
เกิดมาลุย

เกิดมาลุย (Born to Fight) เป็นภาพยนตร์ไทยที่เน้นการแสดงศิลปะการต่อสู้ ที่กำกับโดย พันนา ฤทธิไกร ออกฉายในปี พ.ศ. 2547 สร้างหลังจากความสำเร็จของภาพยนตร์เรื่อง องค์บาก ในปี พ.ศ. 2546  โดยชื่อ "เกิดมาลุย" เคยเป็นชื่อภาพยนตร์แอคชั่นเกรดเอ ถ่ายทำที่ จังหวัดขอนแก่น กำกับโดย ประพนธ์ เพชรอินทร์ นำแสดงโดย พันนา ฤทธิไกร ในปี พ.ศ. 2529 ในขณะนั้น "เกิดมาลุย" หรือ ชื่อเดิม "มือล่าระหัสเชน" เริ่มถ่ายทำปลายปี พ.ศ. 2527 และได้ออกฉายใน โรงภาพยนตร์เครือเอเพ็กซ์ เมื่อวันที่ 2 สิงหาคม พ.ศ. 2529 แต่ภาพยนตร์ทั้งสองเรื่องไม่มีเนื้อหาเกี่ยวข้องกันเลย

**เนื้อเรื่อง**
โดยเรื่องราวพูดถึงการเผชิญหน้า กับเหตุการณ์ร้ายแรงที่สุดในชีวิต ที่อยู่นอกเหนือจากความควบคุม อันนำมาซึ่งความเป็นความตายของผู้คนจำนวนมาก เมื่อตกอยู่ภายใต้การจับกลุ่มของผู้ก่อการร้าย ซึ่งเป็นชนกลุ่มน้อย ที่ตั้งใจสร้างความปั่นป่วนให้กับประเทศไทย พร้อมกับชาวบ้านในหมู่บ้านแห่งหนึ่งริมชายแดน ที่พวกเขาและเธอตั้งใจนำข้าวของมาบริจาค และช่วยพัฒนาหมู่บ้าน วิธีเดียวที่จะรักษาชีวิตของพวกพ้องและชาวบ้าน คือต้องนำเอาความสามารถเฉพาะตัวทางด้านกีฬาในแต่ละประเภท มาผสมผสานในการต่อสู้ด้วยมือเปล่า โดยมีเงื่อนไขของเวลา ในการแก้ไขปัญหาเฉพาะหน้าที่เกิดขึ้นให้ได้

**นักแสดง**

**อ้างอิง**

**แหล่งข้อมูลอื่น**
  เกิดมาลุย (2547) ที่ฐานข้อมูลภาพยนตร์และละครไทย- 0428725-  ข้อมูลภาพยนตร์เรื่องเกิดมาลุย- title=เกิดมาลุย (2004)
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ไทย
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์มวยไทยไทย
หมวดหมู่:ภาพยนตร์เทควันโด
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่ถ่ายทำในจังหวัดขอนแก่น